શહેરમાં દેશી દારૂના ધમધોકાર વેચાણ માટે અનેક વિસ્તારો કુખ્યાત બન્યા છે દેશી દારૂ ઢીંચી બાળકીની જિંદગી બરબાદ કરી દેનાર નરાધમ સામે ભારે ફિટકાર વરસાવવામાં આવી રહી છે ત્યારે આ બનાવ બનવા પાછળ મુખ્ય સ્ત્રોત દારૂ હોવાનું ફલિત થતા હવે પોલીસે દારૂના ધંધાર્થીઓ ઉપર ધોંસ બોલાવવાનું ચાલુ કર્યું છે પોલીસ કમિશ્નર અગ્રવાલ, જેસીપી અહેમદ, ડીસીપી સૈનીની સૂચનાથી એસીપી રાઠોડના માર્ગદર્શન હેઠળ ભક્તિનગર, બી ડિવિઝન, કુવાડવા, આજી ડેમ, એ ડિવિઝન અને થોરાળા પોલીસ સ્ટેશનના સંયુક્ત સ્ટાફને સાથે રાખીને વહેલી સવારે કૂબલીયાપરામાં દરોડા પાડ્યા હતા જેમાં પીઆઇ એસ એન ગડુ, પીએસઆઇ જાદવ, પીએસઆઇ ચૌધરી, પીએસઆઇ બારસીયા, ભુપતભાઇ વસાણી, આશિષભાઇ દવે, રોહિતભાઈ કછોટ, કનુભાઈ ઘેડ, આનંદકુમાર પરમાર, દીપકભાઈ ડાંગર, વિક્રમભાઈ ગળચર, ભરતભાઈ સોલંકી અને અન્ય પોલીસ સ્ટેશનનો સ્ટાફ જોડાયો હતો પોલીસે બાપા સીતારામનગરમાં નદી કાંઠે રહેતી લીલાબેન વીરચંદભાઈ સોલંકી સામે ગુનો નોંધી તેની શોધખોળ હાથ ધરી હતી તેમજ કવીબેન બટુકભાઈ સોલંકીની ધરપકડ કરી 500 લીટર આથાનો નાશ કર્યો હતો આ ઉપરાંત વોંકળામાં અને ભૂગર્ભ ગટરમાં ઢાંકણા ઊંચા કરી ચેક કરતા પોલીસ પણ ચોકડી ઉઠી હતી અને ભૂગર્ભ ગટરમાંથી 1200 લીટર ઠંડો આથો મળી આવતા કબ્જે કર્યો હતો અને ધોરણસરની કાર્યવાહી હાથ ધરી હતી તેમજ રેખાબેન કિશનભાઇ સોલંકીને 4 લીટર દારૂ સાથે ઝડપી લીધા હતા.